b'\n_START_ARTICLE_\nDaniel kraftverk\n_START_PARAGRAPH_\nVictor J. Daniel Jr kraftverk , ogs\xc3\xa5 kjent som Plant Daniel, er et kombinert gasskraftverk og varmekraftverk i Jackson County i delstaten Mississippi i det \xc3\xb8stlige USA. Det har en installert produksjonskapasitet p\xc3\xa5 2.090 MW, fordelt p\xc3\xa5 ulike blokker og turbiner. Dette er delstatens st\xc3\xb8rste, termiske kraftverk m\xc3\xa5lt etter effekt. Brenselkilden er kull, naturgass og fyringsolje._NEWLINE_Eiere er Mississippi Power og operat\xc3\xb8rselskapet Gulf Power, begge er en del av Southern Company. Ved anlegget ble det i 2008 gjennomf\xc3\xb8rt demonstrasjonsdrift med karbonfangst og -lagring i en geologisk formasjon i n\xc3\xa6rheten._NEWLINE_I 2006 hadde hele anlegget utslipp p\xc3\xa5 9\xc2\xa0094 mill. tonn CO2.'